עץ הדומים תפוס (סרט)

עץ הדומים תפוס הוא סרט קולנוע ישראלי מ-1994 בבימויו של אלי כהן ובהפקת גילה אלמגור ואיתן אבן. זהו עיבוד קולנוע לספר האוטוביוגרפי בעל אותו שם מאת גילה אלמגור שכתבה את התסריט יחד עם איל שר, אך עם שינויים מהסיפור המקורי. הסרט צולם בכפר הנוער בן שמן. זהו סרט המשך לסרטם הקודם של אלמגור וכהן, "הקיץ של אביה". בסרט זה צפו כ-50,000 איש, נמוך מהסרט שלפניו.

עלילת הסרט
העלילה מתרחשת בכפר נוער בו מתגוררים בני נוער, שחלקם עברו את השואה. אביה הגרה בכפר היא בת לאם הלוקה בנפשה. זאביק ויורק הם חברים טובים אשר משפיעים האחד על השני באופן הרסני, עד כדי כך שהוחלט להעביר אחד מהם לכפר נוער אחר. מירה היא בת להורים מכים, והיא טוענת כי הם אינם הוריה האמיתיים, ובדיון בבית המשפט מצליחה להיזכר מיהם הוריה האמיתיים.

שחקנים

פסטיבלים ופרסים
הסרט השתתף בפסטיבלים:
 פסטיבל קאן 1995 (במסגרת "מבט מסוים").
 פסטיבל ויאדוליד 1995, ספרד.
 פסטיבל סנטה ברברה 1995, ארצות הברית (זוכה פרס הצטיינות אמנותית).
וזכה בפרסים:
 פרסי אופיר 1995 (זוכה 3 פרסים: צילום - דוד גורפינקל, עיצוב אמנותי - איתן לוי, עיצוב תלבושות - רונה דורון).
 פסטיבל הקולנוע ירושלים 1995 (זוכה פרס וולג'ין לסרט הטוב ביותר).

קישורים חיצוניים

סרטי 1994
סרטים ביוגרפיים
סרטי דרמה ישראליים
סרטים מבוססי ספרים
סרטי נעורים ישראליים
זוכי פרס אופיר: סרטים
סרטים על ניצולי השואה
סרטים ישראליים משנת 1994